Няма межаў для ўдасканалення, але і сёння навучэнцы каледжа маюць дастойныя ўмовы для адпачынку і творчасці. Да іх паслуг — дзве выдатныя актавыя залы з неабходнай апаратурай, два стадыёны, валейбольная і баскетбольная пляцоўкі, лыжная база, дзве спартыўныя і трэнажорная залы. У каледжы працуюць секцыі футбола, валейбола, баскетбола, лёгкай атлетыкі, атлетычнай гімнастыкі, настольнага тэніса, усходніх адзінаборстваў, грэка-рымскай барацьбы, фітнес-клуб і “Майстэрня здароўя”. Дзейнічаюць гурткі дэкаратыўна-прыкладной творчасці і мастацкай самадзейнасці (па разнастайных напрамках — ад харэаграфіі, тэатральнага мастацтва і вакалу да гукарэжысуры і рэжысуры масавых, фальклорных мерапрыемстваў), а таксама “Старонкі гісторыі”, “Радыё”, “Свет у аб’ектыве”, “Юны журналіст”, “Умелыя рукі”, “Эрудыт”, Клуб вясёлых і знаходлівых.